Diari Oficial de la Generalitat Valenciana


Sumari del DOGV 4846, del 21-09-2004 (2004/9524)

RESOLUCIÓ de 13 de setembre de 2004, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4846

Data del DOGV
:   21-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9524


Data del document
:   13-09-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * llengua regional
    * examen

RESOLUCIÓ de 13 de setembre de 2004, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià. [2004/M9524]
  
Atesa la petició de l'Acadèmia Valenciana de la Llengua de fer proves de qualificació en el marc de les activitats de difusió i promoció del valencià en els centres valencians de l'exterior.
  
D'acord amb el que disposa l'article 10 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:
  
Primer
  
Convocar les proves extraordinàries per a l'obtenció dels certificats oficials administratius de coneixements de valencià següents:
  
- Certificat de Coneixements Orals de Valencià.
  
- Certificat de Grau Elemental de Coneixements de Valencià.
  
Segon
  
Estes proves tindran lloc a les ciutats de Rosario i San Juan de la República Argentina els dies 1 i 4 d'octubre respectivament.
  
Tercer
  
Nomenar la comissió examinadora que haurà d'actuar en estes proves i que figura en l'annex de la present resolució.
  
Quart
  
Autoritzar la presentació de sol·licituds en la mateixa data de realització de l'examen davant la comissió examinadora.
  
DISPOSICIÓ FINAL
  
A la resta d'aspectes relatius a esta prova, els serà d'aplicació el que disposa la Resolució de 25 de febrer de 2004, de la Direcció General de Política Lingüística i Patrimoni Cultural Valencià (DOGV núm. 4.708, de 9 de març de 2004).
  
València, 13 de setembre de 2004.- El president de la Junta Qualificadora de Coneixements de Valencià: David Serra Cervera.
  
ANNEX
  
Comissió examinadora de San Juan
  
- President: Vicent Satorrers i Calabuig
  
- Secretari: Francesc Balanzà i Ruiz
  
- Vocal: Vicent Tortosa i Reig
  
- Vocal: Josepa Berenguer i Oliver
  
- Vocal: Jaume Alandes López
  
Comissió examinadora de Rosario
  
- President: Vicent Satorrers i Calabuig
  
- Secretari: Francesc Balanzà i Ruiz
  
- Vocal: Vicent Tortosa i Reig
  
- Vocal: Laura Useleti Ortiz